Legal Document

Category: 382

Text:
29. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 17739/1524 της 11 Νοεμ./2 Δεκ. 1975 (ΦΕΚ Β΄ 1415) Περί των όρων και διατυπώσεων, καθ’ ους επιτρέπεται η εισαγωγή προϊόντων τινών, άτινα, ως προοριζόμενα, δι’ ετέρας χρήσεις, πλην καυσίμων, κατατάσσονται εις διακρίσεις του Δασμολογίου προβλεπούσας ατέλειαν δασμού. Έχοντες υπ’ όψει: το κείμενον των δασμολογικών διακρίσεων 27.07.Β2, 27.07.Η1, 27.11Α2, 29.01Α2, 29.1Β2β και 29.01Δ1β, προβλεπουσών ατέλειαν δασμού δια τα εν αυταίς αναφερόμενα προϊόντα, εφ’ όσον ταύτα ήθελον χρησιμοποιηθή δι’ ετέρας χρήσεις, πλην καυσίμων, αποφασίζομεν: Άρθρον 1. 1.Δια την κατάταξιν των ως άνω ειδών εις τας ανωτέρω δασμολογικάς διακρίσεις και την παράδοσιν τούτων υπό των Τελωνειακών Αρχών επί τη προβλεπομένη υπό των διακρίσεων τούτων ατελεία δασμού, δέον να συντρέχουν αι κάτωθι προϋποθέσεις: α)Να κατατίθηται υπό του εισαγωγέως εις την Τελωνειακήν Αρχήν εισαγωγής, προ πάσης παραλαβής, πιστοποιητικόν του Υπουργείου Βιομηχανίας εμφαίνον, αα)ότι ούτος τυγχάνει ανεγνωρισμένη βιομηχανία ή βιοτεχνία χρησιμοποιούσα τα περί ων η παρούσα προϊόντα ως πρώτας ύλας δια την μεταποιητικήν της δραστηριότητα και ββ)την αναγκαιούσαν ετησίως ποσότητα των ως άνω πρώτων υλών, αναλόγως προς την παραγωγικήν δυναμικότητα της ενδιαφερομένης βιομηχανίας ή βιοτεχνίας. β)Να κατατίθηται υπεύθυνος δήλωσις του Α.Ν. 105/1969 «περί ατομικής ευθύνης του δηλούντος, υπό της εισαγούσης βιομηχανίας η βιοτεχνίας, εμφαίνουσα αα)ότι τα υπό το καθεστώς της παρούσης παραλαμβανόμενα προϊόντα θα χρησιμοποιηθούν αποκλειστικώς υπό της ιδίας, ως πρώται ύλαι και ουχί ως καύσιμα, και δεν πρόκειται να διατεθούν εις έτερον πρόσωπον άνευ αδείας της Τελωνειακής Αρχής και άνευ προηγουμένης καταβολής των αναλογούντων δασμών και λοιπών φόρων, και ββ)τον τόπον εναποθηκεύσεως των παραλαμβανομένων προϊόντων. γ)Να παρέχηται αξιόχρεως προσωπική εγγύησις τρίτου, καλύπτουσα τους επί των παραλαμβανομένων προϊόντων αναλογούντας δασμούς και λοιπούς φόρους. Άρθρον 2. 1.Αι κατ’ έτος εισαγόμεναι ποσότητες των, περί ων η παρούσα, πρώτων υλών δεν επιτρέπεται να υπερβαίνουν τας υπό του Υπουργειου Βιομηχανίας καθοριζομένας, κατά τ’ ανωτέρω, πλέον ενός περιθωρίου ασφαλείας ουχί μεγαλυτέρου του 40%. Τυχόν αβιομηχανοποίητον υπόλοιπον τούτων κατά την διάρκειαν του προηγουμένου έτους λαμβάνεται υπ’ όψιν προς συμπλήρωσιν του καθορισθέντος ορίου δια το επόμενον έτος. 2.Η εκ του κατά τ’ ανωτέρω δηλωθέντος τόπου εναποθέσεως μεταφορά των κατά τας διατάξεις της παρούσης παραληφθέντων ειδών εις μέρος έτερον πλην του μέρους του εργοστασίου του Εισαγωγέως βιομηχάνου απαγορεύεται άνευ προηγουμένης προς τούτο αδείας της Τελωνειακής Αρχής. Άρθρον 3. Αι βιομηχανίαι και βιοτεχνίαι, κατά περίπτωσιν, αι δικαιούμεναι να παραλάβουν υπό το καθεστώς της παρούσης τας εις τας ανωτέρω διατάξεις αναφερομένας πρώτας ύλας υποχρεούται: 1.Να τηρούν βιβλίον, ηριθμημένον κατά σελίδα, μονογεγραμμένον ανά παν φύλλον υπό της αρμοδίας Τελωνειακής Αρχής και φέρον εις την τελευταίαν σελίδα αυτού πράξιν της αυτής Τελωνειακής Αρχής μνημονεύουσαν τον αριθμόν των σελίδων και τον σκοπόν της χρησιμοποιήσεώς του, εν ω δέον να εγγράφουν ανελλιπώς και άνευ διακοπών, διαγραφών ή ξεσμάτων: α)Τας εκάστοτε εισαγομένας ποσότητας των περί ων η παρούσα ειδών, καταχωριζομένας κεχωρισμένως κατ’ είδος μετά μνείας του αριθμού και της χρονολογίας του τελωνειακού παραστατικού, δυνάμει του οποίου παρελήφθησαν αύται. β)Τας εκάστοτε προς κατεργασίαν χρησιμοποιουμένας ποσότητας των υπό το καθεστώς της παρούσης παραλαμβανομένων πρώτων υλών. γ)Τα εκ τούτων παραχθέντα έτοιμα προϊόντα κατ’ είδος, βάρος και λοιπά χαρακτηριστικά γνωρίσματα και μετά σχετικής ενδείξεως περί του ποσοστού συμμετοχής εκάστης των χρησιμοποιηθεισών δια παραγωγήν πρώτων υλών. δ)Τας εκάστοτε διατιθεμένας εις τρίτους ποσότητας ετοίμων προϊόντων κατ’ είδος, και λοιπά χαρακτηριστικά μετά του αριθμού και της χρονολογίας του κατά τον Κώδικα Φορολογικών Στοιχείων εκδοθέντος τιμολογίου ή ετέρου εγγράφου και μνείας της σελίδος του υπό του αυτού Κώδικος προβλεπομένου επισήμου βιβλίου της επιχειρήσεως, εις ην ταύτα έχουν καταχωρισθή. ε)Πάσαν άλλην λεπτομέρειαν, την οποίαν ήθελεν καθορίσει η Τελωνειακή Αρχή προς επίτευξιν του σκοπουμένου ελέγχου. 2.Το κατά τ’ ανωτέρω βιβλίον δύναται ν’ αντικαταστήσουν και τα παρά της βιομηχανίας τηρούμενα επίσημα κατά νόμον βιβλία αποθηκών (πρώτων υλών και ετοίμων προϊόντων), εφ’ όσον εν αυτοίς αναγράφονται καταλλήλως άπαντα τα εις την προηγουμένην παράγραφον αναφερόμενα στοιχεία. 3.Όπως εντός του μηνός Ιανουαρίου εκάστου έτους αι αυταί ως άνω βιομηχανίαι συντάσσουν και υποβάλλουν εις το αρμόδιον Τελωνείον Εισαγωγής κατάστασιν, επί τη βάσει των στοιχείων του κατά την παράγραφον 1 ή περίπτωσιν 2 του παρόντος άρθρου τηρουμένου βιβλίου εμφαίνουσαν την κατά το λήξαν έτος κίνησιν του εργοστασίου των, ως και τας κατά την λήξιν του αυτού έτους υφισταμένας αδιαθέτους ποσότητας εκ των περί ων η παρούσα πρώτων υλών, εξαιρέσει της περιπτώσεως, καθ’ ην το εργοστάσιον παύει λειτουργού, οπότε η εν λόγω κατάστασις υποβάλλεται εντός του επομένου της διακοπής των εργασιών τούτου μηνός. Άρθρον 4. 1.Η Τελωνειακή Αρχή επί τη βάσει της κατά το προηγούμενον άρθρον υποβαλλομένης καταστάσεως, ή, εν περιπτώσει μη υποβολής ταύτης, εξ ιδίας πρωτοβουλίας, προβαίνει εις τον έλεγχον και την επαλήθευσιν των στοιχείων ταύτης εν αναφορά προς τας εγγραφάς των υπό της υποχρέου βιομηχανίας ή βιοτεχνίας τηρουμένων κατ’ άρθρον 3 της παρούσης οικείων βιβλίων και των υπό της επιχειρήσεως ταύτης τηρουμένων κατά νόμον λογιστικών βιβλίων. Ο έλεγχος ούτος ενεργείται υπό επιτροπής αποτελουμένης α)εξ ενός τελωνειακού ελεγκτού, οριζομένου υπό του προϊσταμένου της κατ’ άρθρον 5 παρ. 2 της παρούσης αρμοδίας Τελωνειακής Αρχής ελέγχου της νομίμου χρησιμοποιήσεως των περί ων η παρούσα πρώτων υλών και β)εξ ενός χημικού οριζομένου υπό του προϊσταμένου του οικείου παραρτήματος του Γενικού Χημείου του Κράτους. 2.Όμοιον έλεγχον δύναται η Τελωνειακή Αρχή να διενεργή κατά πάσαν περίπτωσιν, του βιομηχάνου ή βιοτέχνου υποχρεουμένου να επιδεικνύη αμέσως τα σχετικά και υπό της παρούσης προβλεπόμενα βιβλία και στοιχεία, ως και τας υπό την κατοχήν του μήπω επεξεργασθείσας καθ’ οιονδήποτε τρόπον ποσότητας των περί ων πρόκειται υλών. (Αντί για τη σελ. 428,13) Σελ. 428,13(α) Τεύχος Ζ21-Σελ. 115 Τελωνειακές Ατέλειες 30.Ζ.α.29 Εν περιπτώσει μη προσαγωγής των υπό της παρούσης καθοριζομένων στοιχείων προς διενέργειαν υπό της Τελωνειακής Αρχής του προσήκοντος ελέγχου, άπασα η υπό το καθεστώς της παρούσης παραληφθείσα ποσότης πρώτων υλών, λογίζεται διατεθείσα εις ετέραν χρήσιν, άνευ προηγουμένης αδείας της Τελωνειακής Αρχής και καταβολής των ανηκόντων τελών και εφαρμόζονται τα υπό των παραγράφων 4 και 5 του παρόντος άρθρου οριζόμενα. 3.Οσάκις εκ του ελέγχου διαπιστούται, ότι αι βάσει της παρούσης παραληφθείσαι ποσότητες πρώτων υλών εχρησιμοποιήθησαν εν όλω ή εν μέρει δι’ ην χρήσιν περελήφθησαν, και διετέθησαν νομίμως, λύεται δια πράξεως της οικείας Τελωνειακής Αρχής ανάλογον μέρος της παρασχεθείσης οικείας εγγυήσεως. 4.Εάν εκ του διενεργηθέντος ελέγχου ήθελεν εξακριβωθή ότι αι περί ων η παρούσα παραληφθείσαι πρώται ύλαι δεν κατέχονται υπό της βιομηχανίας ή βιοτεχνίας εις τον δηλωθέντα τόπον ή δεν διετέθησαν εν όλω ή εν μέρει δι’ ον σκοπόν παρελήφθησαν ή εχρησιμοποιήθησαν ως καύσιμα, η Τελωνειακή Αρχή προσδιορίζει δια πράξεώς της την μη ανευρισκομένην εν τη κατοχή της βιομηχανίας ποσότητα ή την μη, κατά τους όρους της παρούσης, δικαιοληγμένην διάθεσιν ταύτης και προσκαλεί την ενδιαφερομένην βιομηχανίαν ή βιοτεχνίαν να καταβάλη τους εις ταύτην αναλογούντας δασμούς και λοιπούς φόρους. Εν περιπτώσει μη καταβολής τούτων εντός της νομίμου προθεσμίας, επιδιώκεται η κατά τον Κώδικα περί Εισπράξεως Δημοσίων Εσόδων είσπραξίς των παρά τε του πρωτοφειλέτου και του εγγυητού. 6.Ανεξαρτήτως της κατά την προηγουμένην παράγραφον καταβολής των αναλογούντων δασμών και φόρων, επιφυλάσσεται και η κατά τας περί λαθρεμπορίας διατάξεις του Τελωνειακού Κώδικος δίωξις, οσάκις συντρέχει προς τούτο περίπτωσις. Άρθρον 5. 1.Η εισαγωγή των περί ων η παρούσα πρώτων υλών επιτρέπεται δια παντός Τελωνείου Εισαγωγής, εφ’ όσον τούτο έχει κατά τας κειμένας διατάξεις αρμοδιότητα προς τελωνισμόν τούτων. 2.Αρμοδία Τελωνειακή Αρχή δια τον έλεγχον της νομίμου χρησιμοποιήσεως των κατά τ’ ανωτέρω παραδιδομένων πρώτων υλών και την εφαρμογήν γενικώς της παρούσης είναι η Τελωνειακή Αρχή, εις την περιφέρειαν της οποίας τυγχάνει εγκατεστημένη η ενδιαφερομένη βιομηχανία ή βιοτεχνία, προκειμένου δε περί βιομηχανίας ή βιοτεχνίας εγκατεστημένης εις την περιφέρειαν Αττικής, το Τελωνείον Ελευθέρων Συγκροτημάτων, εφαρμοζομένων ενταύθα αναλόγως των οικείων διατάξεων της υπ’ αριθμ. Ε. 6152/123/16.6.1973 αποφάσεως ημών. 3.Εν περιπτώσει εισαγωγής των περί ων πρόκειται πρώτων υλών μέσω Τελωνείου κειμένου εκτός της περιφερείας Αττικής και εφ’ όσον το Τελωνείον τούτο δεν είναι το αρμόδιον και δια τον Έλεγχον της νομίμου χρησιμοποιήσεως, η παράδοσις τούτων και η τακτοποίησις των σχετικών παραστατικών θα ενεργήται κατ’ ανάλογον εφαρμογήν των εν τη ως άνω υπ’ αριθμ. Ε. 6152/123/16.6.1973 σχετική αποφάσει ημών οριζομένων, του εισαγωγέως υποχρεουμένου εν τη περιπτώσει ταύτη να προσκομίζη εις το Τελωνείον Εισαγωγής σχετικήν βεβαίωσιν της αρμοδίας δια τον έλεγχον Τελωνειακής Αρχής, δι’ ης να βεβαιούται ότι συντρέχουν παρ’ αυτώ αι υπό της παρούσης προβλεπόμεναι προϋποθέσεις δια την επ’ ατελεία δασμού παράδοσιν των εκάστοτε εισαγομένων πρώτων υλών. Σελ. 428,14(α) Τεύχος Ζ21-Σελ. 116 Η κατά τ’ ανωτέρω βεβαίωσις επισυνάπεται εις την σχετικην διασάφησιν εισαγωγής και υποβάλλεται μετ’ αυτής εις την Υπηρεσία Ελέγχου Τελωνειακών Αρχών, μετά την τακτοποίησιν της διασαφήσεως επί τη βάσει της σχετικής εκθέσεως ελέγχου της αρμοδίας προς τούτο Τελωνειακής Αρχής. Άρθρον 6. Η ισχύς της παρούσης άρχεται από της δημοσιεύσεως αυτής δια της Εφημερίδος της Κυβερνήσεως. 30. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ ΒΙΟΜΗΧΑΝΙΑΣ Αριθ. Δ. 152/12 της 12/26 Ιαν. 1976 (ΦΕΚ Β΄  90) Περί ατελούς εισαγωγής μηχανημάτων, εξαρτημάτων και λοιπών υλικών συγκροτούντων μονάδας θερμοκηπίων, βάσει του Ν.Δ. 432/1974. Έχοντες υπ’ όψει: α)Την υπ’ αριθ. 81 απόφασιν της Οικονομικής εξ Υπουργών Επιτροπής, την ληφθείσαν κατά την συνεδρίασιν αυτής της 22ας Δεκ. 1975, καθ’ ην εκρίθη αναγκαία και επωφελής η περαιτέρω οικονομική ενίσχυσις και διευκόλυνσιν του ιδιωτικού παραγωγικού τομέως του ασχολουμένου με την δημιουργίαν και εκμετάλλευσιν θερμοκηπίων. β)Τας επί του θέματος τούτου αναπτυξιακάς διατάξεις του Ν.Δ. 432/1974, των οποίων η ισχύς έληξε την 31ην Δεκ. 1975 και γ)Το γεγονός, ότι ένιαι επιχειρήσεις δεν ηδυνήθησαν να ολοκληρώσουν, μέχρι της ανωτέρω προθεσμίας, τας θερμοκηπευτικάς εγκαταστάσεις των, αποφασίζομεν: Επιτρέπεται η υπό το καθεστώς του Ν.Δ. 432/1974 ατελής εκ δασμών και λοιπών φόρων και τελών εισαγωγή εκ του εξωτερικού μηχανημάτων, εξαρτημάτων, μεταλλικών κατασκευών, λοιπών οργάνων ως και μη αναλωσίμων υλικών, τα οποία τυγχάνουν αναγκαία δια την συγκρότησιν και εγκατάστασιν μονάδων θερμοκηπίων, υπό τον όρον ότι ταύτα παρηγγέλθησαν εις την αλλοδαπήν ή εζητήθη η έγκρισις προμηθείας των προ της 31ης Δεκ. 1975 και ότι η εισαγωγή των θα πραγματοποιηθή μέχρι τέλους Απρ. 1976, τηρουμένων, κατά τα λοιπά των υπό της υπ’ αριθ. Δ. 5555/1167/7.9.1974 κοινής αποφάσεως ημών (ανωτ. αριθ. 28) οριζομένων. Δια την ατελή εισαγωγήν των ανωτέρω ειδών δεν απαιτείται βεβαίωσις του Υπουργείου Βιομηχανίας περί παραγωγής ή μη εν Ελλάδι ομοίων τοιούτων. Κυρώθηκε και έχει ισχύ νόμου από την παρ. 7Δ άρθρ. 46 Νόμ. 1473/1984, (ΦΕΚ Α΄ 127) (Τόμ. 27, σελ. 196, 361). 30.Ζ.α.30 Τελωνειακές Ατέλειες